A સ્ટેપમાં અરજદારના ઓરિજિનલ ડોક્યુમેન્ટસ ચેક કરી તેનો પાસપોર્ટ માટેનો ફોટો લેવામાં આવે છે. જ્યાં ૧૮ ટેબલ છે. જેને લઇને અરજદારનો ફોટો તરત જ પડી જાય,પછી શરૂ થાય સ્ટેપ પરેશાનીના!B સ્ટેપના ટેબલ પર જતાં જ કલાકથી વધુ સમય લાગી જાય. B માટે માત્ર છ જ ટેબલ છે. હવે કેન્દ્રમાં અરજદારોને બેસવા માટેની જેટલી સીટ છે. તેના કરતાં ડબલ લોકો હોવાથી અડધા લોકોને કલાક સુધી ઊભા રહેવું પડે છે. તેમાંય જો કોઇ કર્મચારીને પૂછપરછ કરી તો તમારું આવી જ બન્યું સમજો. B પૂર્ણ થાય બાદ અડધા કલાકે C સ્ટેપમાં વારો આવે આમ અરજદાર પાસપોર્ટની પ્રક્રિયા પૂરી કરી બહાર નીકળે ત્યારે ત્રણ કલાક પૂરા થઇ જ જાય. જ્યારે પાસપોર્ટ અધિકારીઓ માત્ર ૪૦ મિનિટમાં પ્રોસેસ પૂરી થઇ જતી હોવાના દાવા કરી રહ્યા છે.